作者：刘仙伦
词牌/韵律：沁园春

paragraphs: 周易一书，更三圣人，深切著明。
凡变通动静，有形有象，盈虚消息，时止时行。
天相名卿，日探妙趣，往古来今无两心。
褰帷暇，手韦编不置，聊以娱情。
如今祝寿殷勤。
请得以推评理致新。
看九重有命，晋侯锡马，三公论道，鼎足承君。
同厥震男，拔乎泰茹，玉笋班中联步什。
贤奋建，定丰亨豫大，扬夬王庭。